Porchy

**Porchy** (сапраўднае імя **Дарыё Віейра**, нар. 22 лютага 1989, Лісабон, Партуґалія) — лёнданскі саўнд-прадусар, рэпэр ды сьпявак партуґальскага паходжаньня.

## Жыцьцяпіс
Дарыё Віейра нарадзіўся 22 лютага 1989 року ў Лісабоне, дзе пражыў 10 рокаў. У старэйшай школе атрымаў мянушку «Porchy» (Партуґалец), што спачатку не падабалася будучаму МС. Потым менавіта гэтае імя прыжылося і стала ягоным псэўданімам.

У 2000 годзе разам з бацькамі пераехаў у Вялікабрытанію, Лёндан, дзе мешкаў паўроку. Пасьля сям’я Дарыё зьмяніла некалькі мястэчкаў, перш чым асела ў Іпсўічы. У веку 16-22 рокаў музыка быў зьвязаны з крыміналам, знаходзячыся ў цяжкім матэрыяльным стане.

У школе пазнаёміўся з Jerome Da Chef (цяпер анґельскім гіп-гоп выканаўцам), які, паводле Porchy, і навучыў яго рэпаваць.

У сувязі зь сямейнымі абставінамі, Дарыё вырашыўся на зьмены ў сваім жыцьці. Зьехаўшы ў Лёндан, ён паступіў ва ўнівэрсытэт (University of West London (колішні Thames Valley University (TVU)) на курс рэжысуры, дзе пазнаёміўся з музыкам Markul’ам. Той, у сваю чаргу, пазнаёміў рэпэра з Аксыміронам, супрацу зь якім музыка працягвае й дагэтуль.

У 2012 годзе Porchy далучыўся да імпрэзы Green Park, а ўжо ў лютым 2013 зьдзяйсьціў свой першы візыт у Расею, што стала для артыста сапраўдным адкрыцьцём.

## Творчая дзейнасьць
### Супраца з Oxxxymiron’ам
З 2011 року Porchy шчыльна супрацоўнічае з Аксыміронам. Так, пасьля 2011 року за інструмэнталы кожнага новага трэку Мірона адказвае менавіта Porchy. Першымі працамі музыкі, спрадусаванымі пасьля знаёмства зь пецярбурскім рэпэрам, сталі біты да промароліку «27.2.12» і трэку «Неваляшка». Першым сумесным трэкам Porchy і Oxxxymiron’а стаў «XXX SHOP», якім было адзначанае адкрыцьцё інтэрнэт-крамы «Oxxxyshop».

Увосень 2015 Аксыміронам быў выпушчаны другі сольны альбом «Горгород», спрадусаваны Дарыё.

Улетку 2016 разам з с Аксыміронам Porchy прыняў удзел у музычным фэсьце Пикник «Афиши».

### Супраца з замежнымі выканаўцамі
Прадусаваў для брытанскіх зоркаў ґрайму (P-Money, Ghetts, Shystie) ды электронікі (Maxim з The Prodigy), польскага рэпэра Popek’а.

Працаваў з Chronz, Rival, Rafroman, Nee-Hi, Kaze Beats, Dope x Broke, Jerome Da Chef, Sane Beats, Jimbo Barry, Zeph Ellis (Dot Rotten), Sillins Beats, Jaime Menezes, SickDrumz, Ameriqa, Loqiemean, Жак-Энтони, ЛСП, ATL, Markul, Obladaet, ОХРА, stereoRYZE, I1, Bumble Beezy, Illumate, Alphavite, PLC.

### Сольная кар’ера
Porchy складаецца ў канцэртным аґенцтве Booking Machine і творчым аб’яднаньні KULTIZDAT.

У 2013 годзе Porchy апублікаваў свой першы сольны трэк «Stay There», выпуск якога дараваў слухачам надзею на наступныя рэлізы. Потым быў прадстаўлены кліп на згаданы трэк, зьняты ў розных местах і краінах камандаю Cuts and Scratches.

У 2016 годзе адбыўся рэліз мікстэйпу на лэйбле Kultizdat «King Midas». А таксама кліп на трэк «King Midas».

18 сьнежня 2016 року стаў адмысловым госьцем на канцэрце Rap.ru «The Game».

У студзені 2017 року выйшаў дэбютны кліп сайд-праекту Porchy «Hurt Enough» . Neptune — пад гэтым псэўданімам Дарыё распрацоўвае свой новы стыль, заснаваны на нізкім вакале.

У лютым 2017 року выступіў з DJ-сэтам і лайвам (жывым выступам) на канцэрце амэрыканскага гіп-гоп выканаўцы Waka Flocka Flame ў Екацярынбургу, а таксама на канцэрце Rick Ross’а ў Маскве.

14 лютага 2017 адбыўся рэліз супольнага альбому Porchy ды Ameriqa «TH3 Hook», які зрабіў сапраўдны фурор на расейскай гіп-гоп прасторы і за мяжою.

9 чэрвеня 2017 Porchy стаў адным з рэпэраў, якія выступілі на кіеўскім канцэрце «Urban Vibes».

11 студзеня 2019 у выканаўца выйшаў сольны альбом пад назваю «THE FALL». На альбоме ў якасьці гасьцей былі заўважаныя British Rich, Komet, Oxxxymiron, Markul, IDAN, Ameriqa ды Cianna Blaze. Таксама неўзабаве музыка плянуе анансаваць свой сольны тур.

За апошнія некалькі рокаў Porchy стаў ня проста «кампаньёнам Аксымірона», а досыць самастойным у музычным пляне артыстам, імкліва набіраючым уласную аўдыторыю. Дарыё цікавы кіроўным рэп-супольнасьцям, запрашаецца адмысловым госьцем на розныя музычныя фэсты, выпускае якасны матэрыял і спыняцца не зьбіраецца.

## Дыскаґрафія
### Альбомы
* 2019 — *The Fall*

### Калябарацыі
* 2017 — *TH3 Hook* (Porchy & Ameriqa)

### Мікстэйпы
* 2016 — *King Midas*

### Відэакліпы
* 2013 — «Stay There»
* 2016 — «King Midas»
* 2017 — «Hurt Enough» (Neptune) 
* 2018 — «Savages and Badits»
* 2018 — «KONSTRUKT»

## Канцэртныя туры
* 2018 — THE CALM BEFORE THE TOUR 
#### Туры [[Oxxxymiron]]’а
* 2013 — «Долгий путь домой Tour»
* 2014 — «арХХХеология Tour»
* 2015 — «Город под подошвой Tour»
* 2016 — Takeover Tour
* 2016 — Back to Europe
* 2016 — Takeover Tour 2
* 2017 — IMPERIVM (стадыённы тур)
* 2019 — KONSTRUKT

## Крыніцы

## Вонкавыя спасылкі
* Афіцыйны сайт

Катэгорыя:Брытанскія рэпэры